google/wiki40b huggingface dataset:
Tom Sverre Tomren

Bakgrunn

Tomren er opprinnelig fra Bergen. Tomren har hatt og har diverse lederverv i kristne organisasjoner og innen miljøbevegelsen. Han var blant annet initiativtager, grunnlegger og første leder av «Kirkelig nettverk for miljø og rettferd». Tomren deltok under Kyoto-forhandlingene i 1997 og under Paris-forhandlingene i 2015, begge gangene som utsending fra Mellomkirkelig råd i Den norske kirke.

Politisk karriere

Tomren var kommunestyremedlem i Meland kommune i perioden 2004-2007, da for Kristelig Folkeparti. Høsten 2011 ble han igjen valgt som kommunestyremedlem, og dessuten som medlem av fylkestinget i Hordaland, nå som representant for Miljøpartiet De Grønne. I fra 2011 har han vært fylkestingsrepresentant i Hordaland. I stortingsvalget i 2013 var han MDG sin førstekandidat i Hordaland. Ved stortingsvalget fikk MDG 3,2 % av stemmene.  Tomren har vært med i fylkesstyret i MDG Hordaland siden 2011. I perioden 2012-2015 har han vært fylkesleder. I 2015 ble han valgt inn i fylkestinget og nå også i fylkesutvalget i Hordaland fylkesting. Ved dette valget fikk MDG 5,5 % av stemmene, og Tomren 1 299 personstemmer. I juni 2018 byttet han over til sitt tidligere parti KrF.  
I 2014 disputerte Tomren med avhandlingen «Miljøetikk og Økoteologi i Den norske kyrkja». Han er redaktør av bøkene Grønn postill (Verbum 2001) og Økoteologi (Tapir 2006), og har vært lærer på Det lutherske teologiske fakultetet i Meiganga i Kamerun, utsendt av Det Norske Misjonsselskap.
Han har også utdannelse som lærer, og har arbeidet som lærer, konsulent, sogneprest, døveprest og misjonær.  
Tomren er medlem av Den norske kirkes komité for internasjonale spørsmål (KISP).  I 2015 ble Tomren valgt som leder av Presteforeningen i Bjørgvin ( fagforeningen for prestene i Sogn og Fjordane og Hordaland), og er med det prestenes fremste tillitsvalgt i regionen. 
Han er i dag førsteamanuensis på Høyskolen i Vestlandet på institutt for Pedagogikk, Religion og samfunnsfag. Tomren er der tilsluttet to forskningsgrupper: "Bærekraft i samfunn og skole" og "Religion og identitetsdannelse". 
Tomren underviser og forsker også ved  Det Sentral Afrikanske protestantiske universitet (UPAC), Yaunde i Kamerun, og ved det Lutherske teologiske instittutet i Meiganga (ILTM), Kamerun.
Frida Røe Tærum

2016 - 2017

Tærum kom på sjetteplass på 60 meter og andreplass på 200 meter i J15-klassen under Ungdomsmesterskapet innendørs 2016. I Ungdomsmesterskapet i friidrett 2016 utendørs kom hun på sjuendeplass på 100 meter og fjerdeplass på 200 meter. Hun fikk sølv på 200 meter under Ungdomsmesterskapet innendørs 2017, og kom på åttendeplass på 60 meter. I Ungdomsmesterskapet i friidrett 2017 utendørs kom hun på fjerdeplass på 100 meter og tredjeplass på 200 meter. Hun deltok også i NM i stafetter 2017, der SK Vidar fikk sølv på 4 x 400 meter i juniorklassen og vant 4 x 600 meter stafett i klassen J15-16.

2018

Hun vant 200 meter under Dimna Games 2018 (senior), og vant 200 meter og 400 meter under Ungdomsmesterskapet innendørs 2018, i J17-klassen.
Utendørs satte hun personlig rekord på 100 meter den 15. mai, med 12,45 sekunder, og hun satte personlig rekord på 400 meter under Tjalvelekene 2018, med 55,90 sekunder. Hun deltok i den nasjonale konkurransen under Bislett Games 2018, og kom der på sjetteplass på 400 meter. Hun ble tatt ut til å delta i U18-EM i friidrett 2018 i Győr i Ungarn, og ble der slått ut i semifinalen på 400 meter. I Junior-NM i friidrett 2018 deltok hun i U20-klassen, der hun fikk sølv på 400 meter, bak Solveig Hernandez Vråle. Hun vant 200 meter og 400 meter i J17-klassen under Ungdomsmesterskapet i friidrett 2018.

2019

Tærum deltok i Karsten Warholm International 2019, og kom der på tredjeplass på 400 meter med ny personlig rekord på 56,00, og hun kom på fjerdeplass på 200 meter. Hun vant 400 meter under NM i friidrett innendørs 2019, og vant med det sitt første NM-gull i seniorklassen.
Tennessee Titans i NFL-sesongen 2019

Endringer i personale

8. januar 2019 ble Titans sin Offensive Coordinator Matt LaFleur ansatt som hovedtrener for Green Bay Packers. 21. januar 2019 ble Titans sin Tight Ends Coach Arthur Smith forfremmet til stillingen som Offensive Coordinator.
OpenTV

OpenTV eller OpenTV Connectware er en programvareplattform som er utviklet av Nagra Digital Television Products & Services. Selskapet er globalt og tilbyr interaktivt TV og Digital-TV. Det ble grunnlagt i 1994 gjennom en sammenslåing av Thomson Multimedia og Sun Microsystems.
OpenTV 4 og OpenTV 5 er bygd omkring Linuxkjernen og internett-teknologier som HTML5 og Scalable Vector Graphics.
Wilfa

Wilfa er et norsk selskap som produserer småelektriske produkter for husholdningen. Selskapet ble startet i 1948, med produksjon av støvsugere. Wilfa eier merkevarene «Wilfa», «Elram» og «Ide Line», samt at de selger merkevarene «Nescafè Dolce Gusto» og «Laura Star».
Wilfa har datterselskaper i Sverige, Danmark, Finland, Estland og Hongkong. I 2010 omsatte selskapet for ca 500 millioner kroner.
Kaptein Sabeltann enda mer gull

Sporliste

1. Kongen på havet (3:24)
2. Blant alle pirater  (3:15)
3. Heksesangen  (3:07)
4. Ai, ai kæpten! (3:23)
5. Sjørøverrock  (2:46)
6. Pelle og Pysas duell  (2:34)
7. Pelles drøm (2:41)
8. Stol aldri på henne  (3:10)
9. Du og jeg  (3:55)
10. Maga Kahns sang  (3:43)
11. Miriams Sang  (3:44)
12. Grevens sang  (3:35)
13. For fulle seil (3:03)
14. To kvinner i en (3:45)
15. Farvel (3:24)
16. Sjørøvernatt (3:57)

Medvirkende

Produsenter: Alf Emil Eik og Terje Formoe
Arrangør: Alf Emil Eik
Kaptein Sabeltann: Terje Formoe (spor 1, 2, 4, 13, 15)
Langemann: Audun Meling (spor 5)
Pelle: Ingolf Karinen (spor 7)
Pelle og Pysa: Ingolf Karinen og Knut Haugmark (spor 6)
Sunniva: Janne Formoe og Hanne Nyborg Abrahamsen (spor 9 og11)
Marco: Ole Alfsen (spor 1, 15)
Greven av Gral: Håvard Bakke (spor 12)
Miriam av Gral: Janne Formoe (spor 3)
Maga Kahn: Anders Baasmo Christiansen (spor 10)
Dronning Sirikit/Indira: Janne Formoe (spor 14)
Div. sjørøverkor: Alf Emil Eik og Terje Formoe
Seljefly

Utseende

Middelsstore (vingespenn 24 – 41 mm for de norske artene), kraftige nattfly, mer eller mindre brune på farge. Hannene har smalt fjærformede antenner. De er en ganske enhetlig gruppe, forvingene er gråbrune, brune eller rødbrune på farge. Bakvingene er hvite eller grå. Larvene er vanligvis grønnlige.

Levevis

Navnet seljefly viser ikke til larvenes næringsplanter, men til at disse artene gjerne besøker blomstene (gåsunger) til selja tidlig på våren. De voksne sommerfuglene flyr om natten, tidlig på våren. De er blant de første nattflyene som er på vingene etter vinteren. De kommer ofte til lys i ganske store antall. Larvene lever mest på ulike løvtrær og busker, men også på urter.

Utbredelse

I Norge er broket seljefly og vanlig seljefly utbredt over det meste av landet, mens plettseljefly og tverrlinjet seljefly finnes nord til Trøndelag, de andre artene bare i det sørligste landsdelene.
Stavropol

Historie

Stavropol ble grunnlagt av Grigorij Potemkin i 1777 etter Den russisk-tyrkiske krig (1768-1774). Han gunnla byen på oppdrag fra keiserinne Katarina II som en av ti festninger mellom Azov og Mozdok. Donkosakker, særlig fra Khoperskij-regimentet, ble bosatt i og rundt byen for å styrke forsvaret av riket.
Navnet «Stavropol» er en russisk transkripsjon av det greske ordet Σταυρούπολις (Stauroupolis), som betyr «korsets by». Navnet stammer fra en legende, som sier at soldater skal ha funnet et stort steinkors da de anla en festning her. Stauroupolis var forøvrig også navnet på et bispedømme i vestlige Lilleasia, men det har ingenting med den russiske byen å gjøre.
Aleksander I ønsket å styrke handelen i området, og inviterte i 1809 en rekke armenske familier til å slå seg ned i festningen.
Stavropol lå strategisk til i forhold til den russiske erobringen av Kaukasus, og i løpet av første halvdel av 1800-tallet ble den et viktig handelssted. Byen og området rundt ble eget bispedømme i 1843 og guvernement (provins) i 1847.
Under den russiske borgerkrigen kjempet den røde hær og general Anton Denikins hvite hær i området, og Stavropol skiftet hender flere ganger. Den røde hær erobret byen endelig 29. januar 1920. Fra 1935 til 1943 het byen Vorosjilovsk, oppkalt etter Kliment Vorosjilov. Stavropol ble svært ødelagt under andre verdenskrig, og var okkupert av Tyskland i perioden fra 3. august 1942  til 21. januar 1943. Siden 1946 har det blitt utvunnet naturgass nær byen, og en rørledning fører den til Moskva. Mikhail Gorbatsjov er født i Stavropol kraj, og jobbet i Stavropol fra 1955 til 1978, fra 1970 som regional partisjef.
Bjerkøya naturminne

Bjerkøya naturminne på østspissen av Bjerkøya ligger i Blakstadbukta i Asker og er på fem dekar med Oslofeltets fossilførende bergarter med verneverdig vegetasjon. Foldede mellomordoviciske bergartslag og kalkfuruskog med høy verneverdi.
Sweet Caroline

Bakgrunn for sangen

I et intervju høsten 2007 avslørte Diamond til slutt at hans inspirasjon for denne sangen var datteren til president John F. Kennedy Caroline som var bare syv år da faren ble skutt i Dallas, Texas. Diamond sang denne sangen for henne på hennes 50-årsdag i 2007.
Han hadde sett et bilde av den ni-årige Caroline Kennedy i forbindelse med farens begravelse, og reflekterte rundt det:
«It was such an innocent, wonderful picture, I immediately felt there was a song in there.» («Det var et slikt uskyldig, vakkert bilde. Jeg følte umiddelbart at det var en sang der.»)
Senere, mens han satt på et hotell i Memphis i Tennessee, skrev han ned sangen og tonen på mindre enn en time. Han skal lenge ha ønsket å fortelle inspirasjonskilden om hennes rolle i denne viktige sangen som ble så viktig for ham, som blant annet etablerte han som en nr. 1-sanger på hitlistene. Men da han endelig kunne fortelle dette, ble hun ikke så brydd som han hadde fryktet, men «seemed to be struck by it and really, really happy» («..men syntes å ble rørt av det og veldig, veldig glad»)

Andres bruk av sangen

I 1970 hadde Anthony Armstrong en versjon som solgte høyt på hitlistene og i 1972 hadde Bobby Womacks versjon også en høy listeplassering. Andre som har sunget den inn er Andy Williams, Bobby Goldsboro, Elvis Presley, the Ventures, Ray Conniff, Boots Randolph, Bobby Darin, Frank Sinatra og Waylon Jennings.
I Irland ble det laget en danseversjon i desember 2001 av Dustin the Turkey som nådde en førsteplass på hitlistene. Punk-bandet Me First and the Gimme Gimmes brukte sangen på albumet Have a Ball. Sweet Caroline er også blitt sunget inn av Reggae gruppa Bunny Rugs & The Upsetters i 1974 på albumet To Love Somebody.
Lørdag 8. juli 2006 spilte Dave Matthews Band sangen på deres konsert i Fenway Park som en hyldest til Red Sox' fansen, kalt Red Sox Nation.
Desim

Desim er i musikk et toneintervall på 10 toner, dvs. to toner mer enn en oktav. I en kromatisk skala er en liten desim på 15 halvtoner og en stor desim på 16 halvtoner. En stor desim kan for eksempel gå fra c¹ til e²:
En lille decim kan for eksempel gå fra c¹ til e♭²:
Sprangene forekommer sjelden i sanger for to på hverandre følgende toner. Som toneomfang er desim likevel ikke sjelden. Et eksempel på en melodi med en stor desim som toneomfang er Marken er mejet, mens Min Jesus, lad mit hjerte få er et eksempel på en melodi med et toneomfang på en liten desim (fra c♯¹ til e² hvis den er notert i A-dur).
Hovedmotivet fra Peter Tsjajkovskijs første pianokonsert har desim-spranget hvor det hoppes en stor desim fra d♭ til f 16 halvtoner høyere:
I klaverspill er en desim et forholdsvist stort intervall hvis det skal taes samtidig i én hånd. Det krever en hånd som ikke er for liten. Det ses ikke så ofte notert i alminnelige sanger, men forekommer likevel for eksempel i Carl Nielsens Fordum var der fred på gaden fra Maskarade som notert i Folkehøjskolens Melodibog, hvor venstre hånd på ordet Maskarade skal spenne fra a til c:
Det umiddelbare mindre diatoniske toneintervall kalles en none, mens det større kalles en undesim.
22. desember

Navnedag

Ingar, Ingemar
Hof prestegård

Historie

Hof prestegård blir ikke dannet før slutten av 1550-tallet. Område hvor prestegården stod var før dette kalt Tinghaugen og nevnes alt i Biskop Eysteins jordebok fra 1390-tallet. Navnet Tinghaug tyder på at gården allerede i sen-vikingtid har hatt stor betydning. Den første brukeren av prestegården var første kjent prest i Hof kirke, Oluf, han bodde på prestegården fra senest 1557 til senest 1575. prestegården fikk seter på 1730-tallet, prestesetra, senere eide og prestegården bruket Saura.
Prestegården var stor av størrelse, men har på 1800-tallet og 1900-tallet blitt svekket ved salg av store jord- og skogsområder. Siden 1940-tallet har jorden vært forpaktet bort. I dag er det kun selve prestegårdens bygninger som utgjør eiendommen.
Kroneordenen (Preussen)

Kroneordenen (tysk: Der Preußische Königliche Kronenorden) er en prøyssisk orden innstiftet 18. oktober 1861 av kong Vilhelm I i forbindelse med hans kroning i Königsberg. Ordenen ble tildelt for sivile og militære fortjenester. Kroneordenen var i rang likestilt med Den røde ørns orden. Ordenen ble tildelt så lenge keiserriket Tyskland besto og falt bort i 1918.
 

Insignier

Ordenstegnet for Kroneordenen besto av et hvitemaljert kors med utbøyde armer. Korset hadde doble gullkanter. Midtmedaljongen var av gull og viste Preussens kongekrone omgitt av en blåemaljert bord med innskriften «GOTT MIT UNS». Baksiden bar innstifterens kongelige monogram preget i gull omgitt av innstiftelsesdatoen «Den 18 Oktober 1861» på en blåemaljert bord. Ordensstjernen for 1. klasse hadde åtte strålegrupper, mens stjernen for 2. klasse var firkantet. Begge bar midtmedaljongens motiv i sentrum. Ordensbåndet var blått for sivile fortjenester, svart med hvite striper for militære fortjenester.
Ordenstegnene kunne, i likhet med det som gjaldt for Den røde ørns orden, være utstyrt med tilleggstegn som sverd, ekeløv, jubileumstall og kors av forskjellig slag.

Tildeling

Kroneordenen ble tildelt sivile så vel som militære og ble også tildelt utlendinger.

Norske innehavere

Blant norske innehavere av Kroneordenen er Jørgen Løvland, Otto Sverdrup, Thomas Thomassen Heftye og Thorvald Beyer.
Iceland Foods

Historie

Iceland startet virksomheten i 1970, da Malcolm Walker åpnet den første butikken i Leg Street i Oswestry i Shropshire i England, med sin forretningspartner Peter Hinchcliffe som investerte 59 pund for en måneds husleie i butikken. De var fortsatt ansatt i Woolworths på den tiden, og arbeidsforholdet ble avsluttet da arbeidsgiver oppdaget deres jobb på siden. Iceland spesialiserte seg i utgangspunktet på løs frossenmat. I løpet av 1977 hadde de åpnet en ny butikk i Manchester som solgte egen merkepakket mat, og innen 1978 hadde ytterligere 28 butikker fått navnet.
I 1983 vokste virksomheten gjennom oppkjøp av 18 butikker fra kjeden St. Catherine's Freezer Centres, og i 1984 ble virksomheten børsnotert for første gang. Investeringen ble brukt til å kjøpe Orchard Frozen Foods i 1986, og kjøp av den større rivalen Bejam i 1988. I 1993 tok Iceland over mathallene i Littlewoods varehus og kjøpte den franske Au Gel-kjeden. Sistnevnte viste seg å bli mislykket, og butikkene ble stengt i løpet av et år.
I 2018 åpner kjeden butikker i Norge.
Universitetet i Zielona Góra

Universitetet i Zielona Góra (polsk Uniwersytet Zielonogórski) er et av Polens yngre universiteter, grunnlagt i 2001 ved sammenslåingen av Det tekniske universitet i Zielona Góra (grunnlagt i 1965) og Den pedagogiske høyskole (grunnlagt i 1971) i samme by. Det består av ni fakulteter.
Olav Thon Stiftelsen

Formål

Olav Thon Stiftelsens formål er langsiktig eierskap i Olav Thon Gruppen, som driver næring innenfor senterbransje, hotellbransje (se Thon Hotels) og videre. Stiftelsen er dermed en betydelig næringslivsaktør i Norge og en av rikets større eiendomsbesittere.
Videre har stiftelsen som formål å støtte matematisk-naturvitenskapelig og medisinsk fagområde nasjonalt og internasjonalt, «fremragende» entreprenørskap nasjonalt og allmennyttige tiltak, først og fremst i områder hvor Olav Thon Gruppen har virksomhet. Herunder tildeler stiftelsen priser for forannevnt forskning, nemlig inntil ti årlige forskningspriser à 500.000 kroner, som både norske og utenlandske forskere kan motta, og en årlig internasjonal forskningspris à fem millioner kroner.

Kapital

Med samlet kapital på 25,4 milliarder kroner, hvorav 15 milliarder kroner som grunnkapital og vel 10,4 milliarder kroner overskytende, er Olav Thon Stiftelsen Norges største.

Historikk

Olav Thon Stiftelsen ble grunnlagt den 10. desember 2013 i Oslo ved gavebrev hvor Olav Thon overdro samtlige aksjer i aksjeselskapet Olav Thon Gruppen.
Ku og Kylling

Handling

Serien handler om ei ku, kalt Ku, og hennes storebror Kylling (som er en kylling). Deres foreldre er mennesker, og overkroppene deres blir aldri vist, bortsett fra en episode der man kan se at de ikke har noen overkropper i speilet. I de fleste episodene er Den Røde, en figur også kjent fra søsterserien E.G. Vesel, inkludert. Han prøver som regel forgjeves å forhandle med Ku og Kylling. Det er ikke mange rollefigurer i serien, men blant de unevnte er Flem, Earl, Læreren og Superku, som er alter egoet til Ku. En annen figur i serien som er lite med er Fetter Beinlaus. Han er fetteren til Ku og Kylling og har absolutt ingen bein i kroppen og kan derfor ikke bevege seg.
Storburknefamilien

Slekter i Norge

Storburkneslekten (Athyrium) har om lag 150 arter med utbredelse over hele verden, ofte i høyereliggende strøk. Den danner en klade med Cornopteris og Homalosorus. Dette er store bregner med 1-2 ganger flikete, brede rosettblad, med lyse skjell på skaftene. nederst er bladskaftet flatt, og sporehusene (sori) er avlange. Den skotske Athyrium flexile vokser bare over 750 moh. To arter i Norge.
Russeburkneslekten (Diplazium) har mer enn 470 arter over hele verden, men flest på den nrodlige halvkule. Den danner en klade med Rhachidosorus og Anisogonium. Jordstenglene er krypende, og bladplatene oftest trekantede. Den kan ha skjell, men små eller ingen slør (indusium). En art i Norge.
Mange av artene vokser på fjell, for eksempel Lodnebregneslekten (Woodsia) som vokser på nordlige halvkule samt i høye fjellstrøk i tropene. Den har tre underslekter, Hymenocystis, Cheilanthopsis og Protowoodsia. Slekten har over 30 arter, 5 hybrider og en del underarter. Plantene er små, lodne og med tette rosettblad. Bladene er smale og finnet (fliket) 1-2 ganger. Tre arter i Norge.
Lokslekten (Cystopteris) har små og spinkle, lite behårede arter med krypende jordstengler og 2-3 ganger finnede blader. Den har slør (indusium), men de blir tidlig visne om høsten. I Himalaya går fjell-lok opp til 4.100 moh. Fire arter i Norge.
Småtelgslekten (Gymnocarpium) har globalt 8 arter, og er små, krypende bregner med liggende jordstilker og enkeltstående, langskaftede bladplater med trekantet form. I bladskaftet er det to karbunter, og sporehushopene (sori) er helt sirkelrunde og mangler slør (indusium). Tre arter i Norge.
Mens Strutsevingslekten (Matteuccia) av og til regnes til familien, viser nyere molekylære studier at den er fylogenetisk tilordnet Onocleaceaefamilien, og regnes nå til denne. Også Perlebregneslekten regnes idag til Onocleaceaefamilien, av samme grunn (Smith et al, 2006).
Cinco de Mayo

Cinco de Mayo er en regional helligdag i Mexico, hovedsakelig feiret i Puebla. Dagen feires også i USA av personer med meksikansk bakgrunn. Dagen er til minne om meksikanske styrkers seier over franske styrker i slaget ved Puebla den 5. mai 1862.
En vanlig misoppfatning i USA er at dagen er den meksikanske uavhengighetsdagen, men det er Grito de Dolores, 16. september.

Historie

Sent i 1861 bestemte Frankrike (og andre europeiske land) seg for å prøve å okkupere Mexico grunnet deres manglende rentebetaling på lån de hadde fått tidligere. 
Frankrike hadde suksess til å begynne med, men ved Puebla gikk den meksikanske hæren seirende ut, ledet av Ignacio Zaragoza. Seieren forsinket dog bare franskmennenes invasjon av Mexico. Ett år senere hadde Frankrike kontroll over landet, og innsatte Maximillian I som keiser. Fem år senere var franskmennene slått og kastet ut, og Maximillian henrettet av president Benito Juarez.

Feiring

Selve feiringen av dagen ble trolig oppfunnet i California på 1860-tallet som svar på Frankrikes invasjon av Mexico. I USA har dagen blitt viktig for å knytte både meksikanere og andre latinamerikanere sammen til en felles identitet, og kan sammenlignes med for eksempel irsk-ættedes feiring av St. Patricks dag.
Kommersielle krefter har tatt tak i dagen, og bruker den for å selge sine produkter som mexicansk mat, drikke og musikk. Flere byer i USA holder parader og konserter i uka før selve dagen, slik at Cinco de Mayo feires i større skala nord for grensa enn sør.
I Mexico er Cinco de Mayo hovedsakelig en regional helligdag i Puebla, med minimal feiring ellers i landet.
Canadas flagg

Canadas nasjonalflagg også kjent som Maple Leaf og l'Unifolié består av et hvitt senterfelt med et stilisert 11-hakket lønneblad på rød bunn. Det har vært i bruk siden 15. februar 1965.
Lønneblader har vært brukt som symbol på Canadas natur i ganske lang tid, i hvert fall siden 1700-tallet. Rødt og hvitt ble stadfestet av George V som Canadas nasjonalfarger i 1921, samtidig som landets våpenskjold ble fastsatt.

Tidligere flagg

Fra omkring 1868 og framover brukte Canada en variasjon av red ensign som de facto nasjonalflagg. Tilhørigheten til Storbritannia var her symbolisert ved Union Jack i kantonen, mens det kanadiske ble uttrykt gjennom det sammensatte våpenskjoldet i flaggets frie ende. Våpenskjoldet inneholdt merkene for provinsene Ontario, Quebec, Nova Scotia og New Brunswick. Flagget var først og fremst til bruk på sjøen, som handelsflagg, og bruken av det på land fikk den første tiden ikke offisiell anerkjennelse. Det britiske admiralitetet godkjente den kanadiske red ensign for bruk til sjøs i 1892. Våpenskjoldet i flagget endret seg i takt med at nye provinser sluttet seg til den kanadiske konføderasjonen eller når våpenmerkene deres endret seg. I 1924 ble flagget endret slik at våpenmerket med samlingen av provinsmerker ble byttet ut med våpenet for selve Canada. Samtidig ble flagget godkjent for bruk på den kanadiske regjeringens bygninger utenlands. Offisiell anerkjennelse av flagget som nasjonalflagg på land kom først 5. september 1945. Flagget ble benyttet som nasjonalflagg inntil 1965. I perioden den kanadiske red ensign ble brukt, endret våpenskjoldet seg flere ganger. Lønnebladene endret eksempelvis farge fra grønt til rødt i 1957.

Kongelige flagg

Dronningens personlige kanadiske flagg ble innført i 1961 og består av fem felter, de samme som finnes i Canadas riksvåpen. De tre første feltene er identiske med det britiske kongelige flagg og har våpenmerker i felter for England (leoparder), Skottland (løve og liljebord) og Irland (harpe), mens det fjerde feltet er byttet ut med Frankrikes tidligere kongevåpen med tre fleur-de-lis (liljer), gule på blå bunn. De fire feltene står for de europeiske folkene som anses som grunnleggere av Canada: engelskmenn, skotter, irer og franskmenn. Den nederste tredjedelen av flagget har tre lønneblader, symbol for Canada, røde på hvitt felt. I midten står det en blå blomsterkranset skive med dronning Elisabeth IIs monogram.
Kronens representant i Canada, generalguvernøren, har et eget flagg som er blått med et gul løve stående på en vulst i Canadas røde og hvite farger. Løven holder et rødt lønneblad. Den gule løven viser forbindelsen til Storbritannia og finnes også i mange andre flagg for generalguvernører i tidligere britiske kolonier som fortsatt deler statsoverhode med Storbritannia.
Ekte menn

Ekte menn er et musikkalbum med Side Brok, utgitt i 2009.